આક્ષેપો મુજબ આ કામમાં નિયમોની અવગણના કરીને લગભગ ૧૦ કરોડનું બિલ પાસ કરી દેવામાં આવ્યું હતું. એસીબીને તપાસ દરમિયાન જાણવા મળ્યું હતું કે જે સામાન આ કામમાં વપરાયો જ ન હતો તેવા સામાનનું પણ બિલ બનાવી તેવી કંપનીના નામે બનાવવામાં આવ્યું હતું, જે કંપની અસ્તિત્વમાં જ ન હતી અને આવી કોઈ કંપની સામાન વેચતી ન હોવાનું પણ બહાર આવ્યું હતું. એસીબીના વડા મૂકેશકુમાર મીણાના જણાવ્યા અનુસાર શર્માએ તેમની ફરિયાદમાં એવો પણ આક્ષેપ કર્યો હતો કે કેજરીવાલ અને પીડબ્લ્યુડીના પ્રધાન સત્યેન્દ્ર જૈનને ઈજારો આપવા માટે તેમના પદનો દુરપયોગ કર્યો હતો, જોકે આ ફરિયાદમાં તેમનું નામ સામેલ કરવામાં આવ્યું નથી.